CELEX: 32014D0278
Language: el
Date: 2014-05-12 00:00:00
Title: 2014/278/ΕΕ: Απόφαση του Συμβουλίου, της 12ης Μαΐου 2014 , σχετικά με τη σύναψη της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, με την εξαίρεση των θεμάτων που αφορούν την επανεισδοχή

16.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 145/1
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Μαΐου 2014
   σχετικά με τη σύναψη της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, με την εξαίρεση των θεμάτων που αφορούν την επανεισδοχή
   
      (2014/278/ΕΕ)
   
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 91 και 100, το άρθρο 191 παράγραφος 4, τα άρθρα 207 και 212 σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)
            
            
               Σύμφωνα με την απόφαση 2013/40/EE του Συμβουλίου (2), η συμφωνία-πλαίσιο μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, («συμφωνία») υπεγράφη με την επιφύλαξη της σύναψής της σε μεταγενέστερη ημερομηνία.
            
         
               (2)
            
            
               Ορισμένες διατάξεις της συμφωνίας αφορούν την επανεισδοχή και ως εκ τούτου εμπίπτουν στο πεδίο εφαρμογής του τίτλου V της Συνθήκης για τη λειτουργία της Ευρωπαϊκής Ένωσης. Οι εν λόγω διατάξεις, όπως περιέχονται στο άρθρο 33 παράγραφος 2 της συμφωνίας, θα αποτελέσουν το αντικείμενο χωριστής απόφασης (3) που θα εκδοθεί παράλληλα με την παρούσα.
            
         
               (3)
            
            
               Η συμφωνία θα πρέπει να εγκριθεί εξ ονόματος της Ένωσης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία-πλαίσιο μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, με την εξαίρεση του άρθρου 33 παράγραφος 2, εγκρίνεται εξ ονόματος της Ένωσης (4).
   Άρθρο 2
   Η Ύπατη Εκπρόσωπος της Ένωσης για τις εξωτερικές σχέσεις και την πολιτική ασφαλείας θα προεδρεύσει στη συνεδρίαση της μεικτής επιτροπής που προβλέπεται στο άρθρο 44 της συμφωνίας. Η Ένωση ή, ενδεχομένως, η Ένωση και τα κράτη μέλη θα εκπροσωπηθούν στη μεικτή επιτροπή ανάλογα με τα θέματα.
   Άρθρο 3
   Ο πρόεδρος του Συμβουλίου ορίζει το πρόσωπο που είναι αρμόδιο να προβεί, εξ ονόματος της Ευρωπαϊκής Ένωσης, στην κοινοποίηση που προβλέπεται στο άρθρο 49 παράγραφος 1 της συμφωνίας (5).
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 12 Μαΐου 2014.
      
         
            Για το Συμβούλιο
         
         
            Η Πρόεδρος
         
         C. ASHTON
      
   
   
      (1)  Έγκριση που εδόθη στις 16 Απριλίου 2014 (δεν δημοσιεύθηκε ακόμα στην Επίσημη Εφημερίδα).
   
      (2)  Απόφαση 2013/40/ΕΕ του Συμβουλίου, της 10ης Μαΐου 2010, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας (ΕΕ L 20 της 23.1.2013, σ. 1).
   
      (3)  Απόφαση 2014/279/ΕΕ του Συμβουλίου, της 12ης Μαΐου 2014, σχετικά με τη σύναψη της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά τα θέματα επανεισδοχής (βλέπε σελίδα 3 της παρούσας Επίσημης Εφημερίδας).
   
      (4)  Η συμφωνία δημοσιεύθηκε στην ΕΕ L 20 της 23.1.2013, σ. 2, με την απόφαση υπογραφής.
   
      (5)  Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.